Marchad fourmaj Alkmaar a vez er Waagplein, hag unan eus an darvoudoù a zesach ar muiañ a douristed en Izelvroioù eo. Diazezet eo deiziadoù ar marchad war an hengoun : kregiñ a ra da Wener kentañ miz Ebrel hag ech echu da Wener diwezhañ miz Gwengolo. Bep Gwener vintin (10e00-12e30) e vez aozet an traoù en un doare hengounel. Goude bezañ stlaket o daouarn e krog ar werzherien hag an dougerien da bouezañ ar fourmaj. Fourmajoù eus ar vro eo a vez kavet en Alkmaar, ha neo ket fourmajoù brudetañ an Izelvroioù evel Edam pe Gouda. Unan eus pevar marchad fourmaj hengounel a vez aozet bepred en Izelvroioù eo. Ne chall ket an dud prenañ fourmaj er marchad peogwir eo kentoch un seurt abadenn da ziskouez dan dud penaos e veze graet gwechall. Tro-dro avat, ez eus stalioù ma challont kavout fourmajoù liesseurt, ha traoù all ivez.